Naziv obveznika: OSNOVNA ŠKOLA „LJUDEVIT GAJ“ KRAPINA Broj RKP-a: 15866

Sjedište obveznika: 49000 KRAPINA Matični broj: 03079589

Adresa sjedišta obveznika: TRG STJEPANA RADIĆA 1, KRAPINA OIB: 68206344969

Razina: 31 Šifra djelatnosti: 8520

Razdjel: 000

BILJEŠKE UZ FINANCIJSKE IZVJEŠTAJE

ZA RAZDOBLJE OD 01.SIJEČNJA DO 31. PROSINCA 2018. GODINE

Osnovna škola „Ljudevit Gaj“ Krapina posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvješćivanju u proračunskom računovodstvu.

* **Bilješke uz Bilancu**

Bilješka broj 1 – AOP 010 Poslovni objekti – stanje na dan 31.12.2018. uvećano je u odnosu na 01.01.2018. zbog dodatnih ulaganja na građevinskim objektima-izmjena stolarije na zapadnoj strani zgrade škole i sportske dvorane te obnova i sanacija pročelja i zidova zgrade matične škole u Krapini.

Bilješka broj 2 – AOP 015 Uredska oprema i namještaj- stanje na dan 31.12. 2018. uvećano je u odnosu na dan 01.01.2018. zbog nabave računala i namještaja.

Bilješka broj 3 – AOP 021 Uređaji, strojevi i oprema za ostale namjene- stanje na dan 31.12.2018. uvećano u odnosu na 01.01.2018. zbog nabave garderobnih ormara za odlaganje učeničkih stvari, hladnjaka, profesionalne ljuštilice za krumpir te štapnog miksera za školsku kuhinju.

Bilješka broj 4 – AOP 031 Knjige - stanje na dan 31.12.2018. uvećano je u odnosu na 01.01.2018. zbog nabave novih knjiga za šk. knjižnicu (primljena sredstva od MZO-a i Grada Krapine) te zbog darovanih knjiga.

Bilješka broj 5-AOP 042 Ulaganja u računalne programe - smanjeno je u odnosu na stanje 01.01.2018. zbog otpisa zastarjelog programa.

Bilješka broj 6 – AOP 049 Sitni inventar - povećan je u odnosu na stanje 01.01.2018. zbog nabave novog sitnog inventara potrebnog za rad škole.

Bilješka broj 7 – AOP 067 Novac na računu – stanje 31.12.2018. veće je nego stanje 01.01.2018. i odgovara izvodu banke na dan 31.12.2018.

Bilješka broj 8 – AOP 080 Ostala potraživanja – stanje 31.12.2018. veće u odnosu na 01.01.2018. i odnosi se na potraživanja od HZZO-a za bolovanja preko 42 dana i bolovanje ozljeda na radu.

Bilješka broj 9– AOP 152 Potraživanja za upravne i administrativne pristojbe, pristojbe po posebnim propisima i naknade- smanjene u odnosu na dan 01.01.2018. i odnose se na neplaćene račune za školsku kuhinju ( dospjela potraživanja 12.015. kn i nedospjela potraživanja 16.865. kuna).

Bilješka broj 10- AOP 153 Potraživanja za prihode od prodaje proizvoda i robe te pruženih usluga - stanje na dan 31.12.2018. veće je u odnosu na dan 01.01.2018. i odnosi se na neplaćene račune za iznajmljivanje školske sportske dvorane i račune za prehranu zaposlenika (dospjelo 7.150. kn, nedospjelo 9.920. kn).

Bilješka broj 11 – AOP 156 Ispravak vrijednosti potraživanja iskazan na dan 31.12.2018. odnosi se na ispravak vrijednosti potraživanja za prihode od prodaje proizvoda i robe te pruženih usluga- iznajmljivanje sportske dvorane udruzi koja je naknadno ugašena (2016.god.) te je vrijednost potraživanja ispravljena 75%,odnosno 2.550. kuna, te na ispravak vrijednosti potraživanja za školsku kuhinju za kašnjenje u naplati duže od godinu dana te je vrijednost potraživanja ispravljena 50%, odnosno 55. kuna. I dalje se poduzimaju sve propisane mjere naplate, odnosno redovito se šalju opomene o dospjelom dugovanju.

Bilješka broj 12 – AOP 157 Potraživanja od prodaje nefinancijske imovine odnose se na prodane stanove te je stanje 31.12.2018. manje u odnosu 01.01.2018. zbog otplaćivanja rata prema kupoprodajnom ugovoru.

Bilješka broj 13 – AOP 161 Kontinuirani rashodi budućih razdoblja odnose se na plaće, pomoći za bolovanje duže od 90 dana, jubilarne nagrade za prosinac 2018. i veći su u odnosu na stanje 01.01.2018. zbog većih iznosa naknada u prosincu.

Bilješka broj 14 – AOP 165 Obveze za zaposlene stanje 31.12.2018. veće je u odnosu na dan 01.01.2018. zbog više obračunatih plaća nego u istom razdoblju prethodne godine.

Bilješka broj 15 –AOP 166 Obveze za materijalne rashode – stanje na dan 31.12.2018. manje u odnosu na 01.01.2018. – svi računi zaprimljeni u prosincu plaćeni su do 31.12.2018.

Bilješka broj 16-AOP 170 Obveze za ostale financijske rashode smanjene su u odnosu na 01.01.2018. zbog manjih naknada banci.

Bilješka broj 17 - AOP 174 Ostale tekuće obveze – stanje na dan 31.12.2018. veće je u odnosu na 01.01.2018., a odnosi se na obvezu uplate 65 % prihoda od prodaje stanova u državni proračun, na bolovanje-refundacija preko HZZO-a, te na obveze za EU predujmove, odnosno na primljena sredstva za isplatu plaće socijalnog pedagoga koji je zaposlen preko mjere HZZ „Pripravništvo“.

Bilješka broj 18 – AOP 175 Obveze za nabavu nefinancijske imovine stanje na dan 31.12.2018. odnosi se na nabavu opreme za školsku kuhinju za što je račun primljen u siječnju 2019.;

Bilješka broj 19 – AOP 233 Višak prihoda poslovanja i AOP 238 Manjak prihoda od nefinancijske imovine- ostvaren je višak prihoda poslovanja 106.154. kn te manjak prihoda od nefinancijske imovine od 77.165. kn. Raspodjela rezultata poslovanja izvršiti će se u sljedećem razdoblju.

Bilješka broj 20 – AOP 248 i AOP 249 Potraživanja za prihode poslovanja odnose se na potraživanja za školsku kuhinju i iznajmljivanje školskog prostora te su u odnosu na 01.01.2018. smanjeni. Od toga su dospjela potraživanja 19.165. kn za koje su poduzete mjere slanja opomene te nedospjela 24.180. kn (računi izdani krajem prosinca s dospijećem u siječnju 2019.).

Bilješka broj 21-AOP 251- Prihodi od prodaje nefinancijske imovine (stanovi) manji su na dan 31.12.2018. nego 01.01.2018. zbog redovite otplate rata za stanove.

Bilješka broj 22 – AOP 252 Potraživanja za naknade koje se refundiraju stanje na dan 31.12.2018. veće je u odnosu na stanje 01.01.2018. zbog većeg broja osoba na bolovanju zbog ozljede na radu i bolovanja preko 42 dana.

Bilješka broj 23 – AOP 275 i AOP 276 Obveze za rashode poslovanja odnose se na obveze za isplatu plaće i naknade plaća te materijalne rashode koji su podmireni u siječnju 2019.

Bilješka broj 24 – AOP 278 Obveze za nabavu nefinancijske imovine odnosi se na obvezu za plaćanje kupljene opreme za školsku kuhinju koja je podmirena u siječnju 2019.

Bilješka broj 25 – AOP 286 Ostale nespomenute obveze odnosi se na obveze uplate 65% prihoda u državni proračun za prodane stanove.

Bilješka broj 26 – AOP 289 Obveze za EU predujmove odnosi se na unaprijed primljena sredstva za isplatu plaće pripravnika socijalnog pedagoga preko mjere HZZ-a, za razdoblje siječanj- studeni 2019.

Bilješka broj 27 – AOP 290 Obveze proračunskih korisnika za povrat u proračun odnosi se na povrat bolovanja preko HZZO-a.

Promjene na ostalim AOP su neznatne i nemaju značajnijeg utjecaja na Bilancu.

Tablica: Popis ugovornih odnosa i slično koji uz ispunjenje određenih uvjeta mogu postati obveza ili imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum izdavanja/primanja jamstva | Instrument osiguranja | Iznos danog/primljenog jamstva | Primatelj/ davatelj jamstva | Namjena | Dokument | Rok važenja | Napom. |
| **-** | **-** | **-** | **-** | **-** | **-** | **-** | **-** | **-** |

Tablica: Popis sudskih sporova u tijeku

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva/priljeva sredstava  | Početak sudskog spora | Napomena |
| **-** | **-** | **-** | **-** | **-** | **-** | **-** | **-** | **-** |

Bilješka broj 28 - Školska ustanova nema iskazane podatke u izvanbilančnoj evidenciji o ugovornim odnosima koji bi uz ispunjenje određenih uvjeta mogli postati obveza ili imovina te nema nikakvih sudskih sporova u tijeku pa se obvezne bilješke uz Bilancu na propisanim tablicama ne prikazuju.

* **Bilješke uz Izvještaj o prihodima i rashodima, primicima i izdacima**

Bilješka broj 29–AOP 058 Tekuće pomoći od izvanproračunskih korisnika – prihodi za stručno osposobljavanje bez zasnivanja radnog odnosa – manji su nego u prethodnom razdoblju zbog manjeg broja osoba na stručnom osposobljavanju.

Bilješka broj 30 – AOP 064 Tekuće pomoći proračunskim korisnicima iz proračuna koji im nije nadležan- (MZO za plaće; KZŽ za plaće pomoćnika u nastavi, natjecanja, „Zalogajček“; AZOO za županijska stručna vijeća i sl.)- u prethodnom razdoblju ostvareno je 7.624.069. kn, a u izvještajnom razdoblju 8.137.372. kn. Razlog zbog čega je došlo do većih odstupanja u odnosu na prethodnu godinu je povećana osnovice za obračun plaće te veći broj pomoćnika u nastavi nego u prethodnoj godini.

Bilješka broj 31-AOP 065 Kapitalne pomoći proračunskim korisnicima iz proračuna koji ime nije nadležan- u prethodnoj godini ostvareno 10.000. kn, a u 2018. 11.000. kn i to od MZO za nabavu knjiga i stručne literature 4.000. kn a od KZŽ 7.000. za projekt obnove pročelja zgrade matične škole.

Bilješka broj 32 – AOP 067 Tekuće pomoći temeljem prijenosa EU sredstava – u prethodnom izvještajnom razdoblju nisu ostvareni, a u tekućem je ostvareno 2.619. kn za plaću pripravnika socijalnog pedagoga zaposlenog preko mjere HZZ „Pripravništvo“.

Bilješka broj 33 – AOP 116 Ostali nespomenuti prihodi manji su u ovom izvještajnom razdoblju zbog izleta učenika za koje su roditelji i agencija direktno sklapali ugovore pa naplata nije išla preko računa škole.

Bilješka broj 34 – AOP 126 Prihodi od pruženih usluga – u prethodnom razdoblju ostvareno je 76.850. kn, a u tekućem izvještajnom razdoblju 83.535.kn što je rezultat veće zainteresiranosti za iznajmljivanje školske sportske dvorane te učionica korisnicima.

Bilješka broj 35 – AOP 127 Donacije od pravnih i fizičkih osoba – u tekućem izvještajnom razdoblju su smanjene, a odnose se na traženje pomoći od poduzeća i obrtnika iz naše županije za provođenje projekta međunarodne razmjene učenika koji se provodi s našim učenicima i učenicima iz Njemačke te na kapitalne donacije - darovane knjige za školsku knjižnicu.

Bilješka broj 36-AOP 130 Prihodi iz nadležnog proračuna ostvareni su u manjem iznosu nego u prethodnom izvještajnom razdoblju kada je grad Krapina doznačio veća sredstva iznad zakonskog standarda i to za sanaciju sportske dvorane i za krečenje i obnovu prostora škole.

Bilješka broj 37 – AOP 147 Ostali prihodi- u prethodnom izvještajnom razdoblju nije ostvareno, u tekućem iznosi 200. kuna i odnosi se na prihode knjižene zbog previše plaćene školske kuhinje u proteklim godinama, a za koje se roditelji nisu odazvali školi zbog dogovora o povratu tih sredstava.

Bilješka broj 38 – AOP 149 Rashodi za zaposlene – povećani u odnosu na prethodno razdoblje zbog povećanja osnovice za obračun plaće i većeg broja pomoćnika u nastavi, većeg iznosa za isplatu prekovremenog rada zbog izvođenja nastave u kući za učenicu koja je bolesna pa ne smije prisustvovati nastavi u školi.

Bilješka broj 39 – AOP 160 Materijalni rashodi – neznatno su povećani u odnosu na prethodno izvještajno razdoblju; *naknade troškova zaposlenima-* AOP 161 (službena putovanja, naknade za prijevoz i stručno usavršavanje su povećani dok su ostale naknade troškova zaposlenima smanjene u odnosu na prethodnu godinu); *rashodi za materijal i energiju*- AOP 166 neznatno su povećani u odnosu na prethodno izvještajno razdoblje (uredski materijal, materijal i sirovine, i službena i radna odjeća su smanjeni, dok su materijal za tekuće i investicijsko održavanje i sitni inventar povećani), *rashodi za usluge –* AOP 174 smanjeni su u odnosu na prethodno razdoblje i to zbog manjeg broja izleta učenika jer su agencije i roditelji direktno sklapali ugovore pa nisu rashodi ni prihodi išli preko škole, dok su ostali rashodi unutar rashoda za usluge ostvareni s neznatnim odstupanjima; *naknade troškova osobama izvan radnog odnosa* -AOP 184 smanjene u odnosu na prethodnu godinu zbog manjeg broja osoba na stručnom osposobljavanju; *ostali nespomenuti rashodi poslovanja*- AOP 185 povećani su u odnosu na prethodno izvještajno razdoblje i to zbog ugovaranje dodatne police osiguranja od odgovornosti; ostali rashodi unutar ostalih nespomenutih rashoda poslovanja ostvareni su s neznatnim odstupanjima u odnosu na prethodno razdoblje.

Bilješka broj 40 – AOP 193- Financijski rashodi - bankarske usluge povećane u odnosu na prethodno izvještajno razdoblje zbog većeg iznosa plaćenih zateznih kamata.

Bilješka broj 41 – AOP 289 - Prihodi od prodaje nefinancijske imovine veći su u odnosu na prethodno razdoblje i odnose se na prihode škole ( 35%) od prodanih stanova.

Bilješka broj 42 – AOP 361 Uredska oprema i namještaj – u prethodnom izvještajnom razdoblju nije ostvareno, u tekućem izvještajnom razdoblju ostvareno u iznosu 16.429. kn i to za kupljeno računalo i namještaj za hodnik.

Bilješka broj 43 – AOP 367 - Uređaji, strojevi i oprema za ostale namjene – u prethodnom izvještajnom razdoblju ostvareno 39.790. kn, a u tekućem 62.449. kn; nabavljeni su garderobni ormarići za odlaganje učeničkih stvari, hladnjak, profesionalna ljuštilica krumpira te štapni mikser za školsku kuhinju.

Bilješke broj 44- AOP 375 - Knjige- u prethodnom izvještajnom razdoblju ostvareno 22.156. kn, a u tekućem izvještajnom razdoblju 16.453. kn – dobiveno je manje sredstava od MZO za nabavu knjiga i stručne literature za školsku knjižnicu.

Bilješka broj 45 – AOP 394 Dodatna ulaganja na građevinskim objektima – u prethodnom izvještajnom razdoblju iznose 267.318. kn, a u tekućem 182.750. kn i smanjena su u odnosu na prethodno razdoblje. Ugrađeni su novi prozori na zapadnoj strani zgrade i sportskoj dvorani matične škole u Krapini u iznosu 150.000. kn (stari prozori su dotrajali i nije ih bilo moguće više obnoviti), te je izvršena sanacija pročelja zgrade matične škole u Krapini u iznosu 32.750. kuna.

Ostali ovdje nenavedeni rashodi ostvareni su u manjem iznosu u odnosu na prethodno razdoblje te nisu značajno utjecali na poslovanje ili uopće nisu ostvareni tijekom izvještajnog razdoblja.

Bilješka broj 46 – AOP 635 - Višak prihoda i primitaka raspoloživ u sljedećem razdoblju u prethodnom izvještajnom razdoblju iznosio je 62.955. kuna. U toku 2018. godine na zahtjev HZZ-a izvršen je povrat sredstava na njihov račun u iznosu 2.314. kuna za unaprijed uplaćena sredstva za plaćanje doprinosa sa stručno osposobljavanje za dvoje radnika koji su zbog zaposlenja sporazumno ranije prekinuli ugovor o stručnom osposobljavanju u našoj školi, pa je tako stvarni višak prihoda iznosio 60.641. kunu – AOP 633.

U tekućem izvještajnom razdoblju višak prihoda i primitaka raspoloživ u sljedećem razdoblju iznosi 28.989. kuna. Višak prihoda ostvaren je iz sljedećih izvora financiranja:

1. Opći prihodi i primici- od decentraliziranih sredstava za povrat u gradski proračun – 29,04. kn;
2. Prihodi za posebne namjene – od školske kuhinje – 1.033,89. kn;
3. Pomoći-od unaprijed uplaćenih sredstava za financiranje doprinosa za stručno osposobljavanje za rad bez zasnivanja radnog odnosa - 1.066,65 kn;
4. Pomoći – KZŽ - sredstva za zimske radionice za darovite učenike – 1.039,56 kn;
5. Pomoći – KZŽ – projekt međunarodne razmjene učenika – 2000,00 kn;
6. Pomoći – MZO – projekt međunarodne razmjene učenika- 7.560,00 kn;
7. Pomoći – MZO - za nabavu licence - 1.000,00 kn;
8. Pomoći - AZOO – sredstva za voditelje ŽSV fizike i geografije – 1.316,25 kn;
9. Pomoći- APPRRR- sredstva za shemu školskog voća utrošena u 2017. godini doznačena u 2018. – 8.716,59 kn;
10. Donacije – projekt međunarodne razmjene učenika - 3.377,50. kn;
11. Višak prihoda iz 2017. godine- ostalo neutrošeno 1.849,58 kn zbog ranijeg sporazumnog prekida stručnog osposobljavanja (sredstva primljena u 2017.god) i služiti će za povrat sredstava Hrvatskom zavodu za zapošljavanje kada zaprimimo njihov zahtjev.

Navedeni višak prihoda od 28.989. kuna koristit će se u svrhe za koje je prvotno namijenjen te za nabavu opreme za poboljšanje uvjeta rada.

* **Bilješke uz izvještaj o promjenama u vrijednosti i obujmu imovine i obveza**

Bilješka broj 47 –nisu ostvarene promjene u vrijednosti i obujmu imovine, niti promjene u vrijednosti i obujmu obveza.

* **Bilješke uz Izvještaj o obvezama**

Bilješka broj 48 -AOP 001 Stanje obveza 1.siječnja- 732.755. odnosi se na plaću i naknade za prosinac 2017. te na režijske troškove iz prosinca 2017. za koje su računi zaprimljeni i podmireni u siječnju 2018.

Bilješka broj 49–AOP 036- Stanje obveza na kraju izvještajnog razdoblja iznosi ukupno 862.013. kuna, od čega su nedospjele obveze 859.903. kuna za isplatu plaće (koja je isplaćena 10.01.2019.) i naknada za prosinac 2018. (isplaćene su 28.01.2019.) te materijalne rashode poslovanja s dospijećem do kraja siječnja 2018., a dospjele obveze iznose 2.110 kuna i to za tri računa s rokom dospijeća do 31.12.2018. godine, a pristigli su u siječnju 2019. Svi računi i obveze podmireni su do 31.01.2019.

Bilješka broj 50-AOP 091 -Međusobne obveze proračunskih korisnika iznose 124.250. kn i odnose se na obvezu uplate 65% stanarine u Državni proračun 21.813. kn i bolovanje HZZO 28.229. kn, obveze za EU predujmove za isplatu plaće socijalnog pedagoga pripravnika 74.208. kuna.

* **Bilješke uz Izvještaj o rashodima prema funkcijskoj klasifikaciji**

Bilješka broj 51 – AOP 113 prikazuje rashode poslovanja umanjene za troškove prehrane djece.

Bilješka broj 52 – AOP 122 Dodatne usluge u obrazovanju prikazuju troškove prehrane djece.

U Krapini, 31.01.2019. M.P. Odgovorna osoba:

Osoba za kontaktiranje: Biserka König DRAGICA BELOŠEVIĆ

Telefon: 049/370-618